આમ તો મલાડિયા વેપારી (સૉરી, બીઝનેસમૅન) પૂરા ક્લાસકૉન્શિયસ એટલે પ્રથમ તો તેમનું નાકનું ટેરવું ચઢી ગયું, પણ પછી તેમણે સૌને ઉદારતાથી ફાઈવફાઈવફાઈવ વહેંચીને વીતકકથા સંભળાવી: સાલ્લું કશ્શું જ ન જોવા મળ્યું. સિલ્ક સ્મિથાએ કશ્શું જ (યુ નો વૉટ) છતું ન કર્યું, આના કરતાં તો પિક્ચરમાં સિલ્ક સ્મિથા વધુ ઉદારતા દાખવે છે. પૈસા પડી ગયા. સુખ નામના પ્રદેશની એમની ખોજ અતૃપ્ત રહી. મધ્યમ વર્ગનો માનવી પડોશીનો વાદ કરે છે.